मेष राशि: ज्योतिष शास्त्र के मुताबिक मेष राशि का स्वामी मंगल है। इसलिए इस राशि के लोगों को अक्षय तृतीया के दिन सोने अथवा तांबे की चीजें खरीदनी चाहिएं।
वृष राशि: इस राशि का स्वामी ग्रह शुक्र है। इसलिए वृष राशि के लोगों के लिए इस दिन चांदी के बर्तन या सिक्के खरीदना शुभ माना गया है।
मिथुन राशि: मिथुन राशि का स्वामी ग्रह बुध होता है। इसलिए आपको इस दिन कांसे का सामना खरीदना चाहिए।
कर्क राशि: कर्क राशि वालों पर चंद्र देव का प्रभाव होता है। ऐसे में अक्षय तृतीया पर खरीदारी के लिए चांदी धातु की कोई चीज खरीदना शुभ रहेगी।
सिंह राशि: ज्योतिष शास्त्र में ग्रहों के राजा सूर्य ग्रह को सिंह राशि का स्वामी ग्रह माना गया है। अतः सिंह राशि के लोग इस दिन तांबे का लोटा या तांबे की कोई अन्य चीज खरीद सकते हैं।
कन्या राशि: कन्या राशि वाले बुध ग्रह के प्रभाव के कारण इस दिन कांसे धातु की चीजें खरीदें।
तुला राशि: इस राशि वालों पर शुक्र ग्रह की प्रधानता होती है। इसलिए तुला राशि वालों को अक्षय तृतीया के दिन चांदी की कोई वस्तु खरीदनी चाहिए।
वृश्चिक राशि: ज्योतिष शास्त्र के मुताबिक वृश्चिक राशि का स्वामी ग्रह मंगल होता है, इसलिए आप तांबे की कोई वस्तु अक्षय तृतीया पर खरीदें।
धनु राशि: इस राशि के स्वामी ग्रह बृहस्पति देव हैं।इसलिए अक्षय तृतीया पर आप पीतल या सोने की कोई वस्तु खरीद सकते हैं।
मकर राशि: मकर राशि के लोगों के लिए इस दिन स्टील या लोहे का सामान खरीदना शुभ माना गया है। साथ ही बता दें कि मकर राशि के स्वामी शनि देव हैं।
कुंभ राशि: कुंभ राशि पर भी शनि देव का प्रभाव होता है। इसलिए इस दिन कुंभ राशि के जातक लोहे धातु की कोई वस्तु खरीद सकते हैं।
मीन राशि: मीन राशि के लोगों के लिए स्वामी ग्रह गुरु के कारण पीतल की चीजें खरीदना शुभ रहेगा।